钦定古今图书集成/明伦汇编/氏族典/第098卷 > 《凌迪知万姓统谱》 > 屠滽
## 钦定古今图书集成/明伦汇编/氏族典/第098卷 > 《凌迪知万姓统谱》 > 屠滽

按《万姓统谱》：“滽字朝宗，鄞人。成化丙戌进士。任御史，
巡按四川、湖广，皆有著政。升本院佥都御史，进右都。
以李孜省媒糵，改南京。寻转左都，掌院事，改吏部尚
书。进退黜陟无所私，而以爱惜人才为重，痛抑侥幸。
清宁宫成，诏许番僧入宫，庆赞再疏谏止，言甚剀切。
周文端谢政，即疏其刚方有为，不宜轻去，拂上意不”
避。丁外艰，家居。《武庙》登极，仍以太子太傅吏书兼左
都掌院事。逆瑾专权，力行救正，数忤于瑾，解任而归。
平生慷慨自许，立朝论事，皆得机要，为时名臣。